**Družboslovno naravoslovno društvo Naša zemlja za šolsko leto 2017/2018 razpisuje  
literarni, likovni in fotografski natečaj  
»Moja domovina – poznam tvojo kulturno dediščino?«**

Natečaj je namenjen učencem osnovnih šol v Republiki Sloveniji, šol s slovenskim učnim jezikom v zamejstvu, dijakom različnih srednjih šol v Sloveniji ter v zamejstvu. Člani društva bomo veseli, če se bo za katerokoli obliko natečaja odločilo čim več sodelujočih.

**III. FOTOGRAFIJA**

Fotografski natečaj je namenjen učencem od **4. do 9. razreda osnovnih šol in dijakom srednjih šol**. Člani društva pričakujemo z vsake sodelujoče šole v naši državi in iz zamejstva največ tri fotografije iz posameznega oddelka.

Izdelek je lahko v barvni ali črno-beli tehniki; predstavlja naj utrinke stavbne in arheološke dediščine iz šolskega okoliša avtorja; na ta način bodo mestna in vaška jedra, kulturni spomeniki, arheološke izkopanine, pomembne ustanove dobile v kraju pomen in dodatno razpoznavnost. Na hrbtni strani fotografije mora biti priložen obrazec, ki ga boste po prijavi lahko natisnili in priložili k izdelku. Na naslov društva je potrebno oddati prispevek v **originalni obliki in tudi v elektronski obliki**, saj bi tako bila omogočena morebitna objava v občinskih in drugih javnih glasilih R Slovenije. Fotografske izdelke je potrebno poslati na naslov društva do 30. marca 2018.

**Prispele izdelke različnih ustvarjalcev bomo razstavili po posameznih ustanovah v različnih delih Slovenije.**

**Prijava na natečaj:** v roku 14 dni, boste prejeli elektronski obrazec preko katerega se boste lahko prijavili na natečaj in tudi izpolnili podatke vseh sodelujočih.

Vse vrste prispevkov pošljite skupaj z pripadajočimi podatki na naslov društva **Naša zemlja,**[**Linhartova 13, 1000 Ljubljana**](https://maps.google.com/?q=Linhartova+13,+1000+Ljubljana&entry=gmail&source=g) do **30. marca 2018**.

Avtorji prispevkov bodo prejeli priznanja ter vabilo na javno zaključno prireditev, ki bo predvidoma 7. junija 2018, ob Dnevu Primoža Trubarja, začetnika slovenske književnosti. Zaključne prireditve bodo v različnih krajih Slovenije, glede na število udeleženih šol.

**Vrednotenje prispevkov:** vsa pravočasno prispeta literarna, likovna in fotografska dela bo pregledala tričlanska strokovna komisija posameznih področij razpisanega natečaja. Avtorji in šole bodo v štirih tednih od poteka razpisa obveščeni o rezultatih natečaja.

Člani društva Naša zemlja predlagamo, da se za obogatitev vsebine natečaja povežete z ljudmi iz vašega okolja, ki so se ali se še vedno ukvarjajo s kulturno dediščino poklicno ali ljubiteljsko. Povedali vam bodo marsikaj zanimivega v povezavi s temo natečaja. Povežite se z Območnimi enotami Zavoda varstva kulturne dediščine Slovenije, z vsebinsko ustreznimi muzeji, lokalnimi kulturnimi društvi, zanimivimi ljudskimi posamezniki – vsakdo izmed navedenih vam bo z veseljem s svojega zornega kota predstavil pomen in bogastvo kulturnega izročila.